b'\n_START_ARTICLE_\nHyperpolarisaatio\n_START_PARAGRAPH_\nHyperpolarisaatio on hermosolun tapahtuma, jossa solukalvon ulko- ja sis\xc3\xa4puolien v\xc3\xa4linen j\xc3\xa4nnite-ero on normaalia suurempi. Depolarisaation j\xc3\xa4lkeinen repolarisaatio voi aiheuttaa hyperpolarisaation palauttaessaan solukalvolle normaalia lepopotentiaalia sulkemalla natriumkanavat ja avaamalla kaliumioneille tien solusta ulos, jolloin solukalvon sis\xc3\xa4puolen varaus voi muuttua hetkellisesti normaalia negatiivisemmaksi. Normaalitilanteessa tavallinen lepopotentiaali palaa takaisin hyperpolarisaation j\xc3\xa4lkeen kaliumionien l\xc3\xa4p\xc3\xa4isevyyden muuttuessa tavalliseksi. Inhibitoriset eli est\xc3\xa4v\xc3\xa4t hermoston v\xc3\xa4litt\xc3\xa4j\xc3\xa4aineet voivat aiheuttaa hyperpolarisaatiota postsynaptisessa hermosolussa, jolloin aktiopotentiaalia ei synny siin\xc3\xa4.'